Прыкладна такое ж станоўчае ўражанне пра новага вадзіцеля склалася і ў кіраўніцтва філіяла “Аўтапарк № 16 г. Кобрына”. Як адзначае начальнік аддзела перавозак Уладзімір Магера, першае, што можна вылучыць, – гэта сур’ёзнасць і адказнасць у падыходзе да справы. А яшчэ – нязменная акуратнасць у адносінах да сваёй машыны і да выканання абавязкаў. А гледзячы на такі прыклад, міжволі пачынаюць падцягвацца і тыя, хто побач… А можа, проста менавіта гэтак праяўляе сябе ў любым асяроддзі прыродная жаночая магія, якая запаўняе наша штодзённае жыццё цёплай і ўтульнай аўрай любві, парадку і дабрабыту.